но нито един от тях не е производител на стоманени продукти с органично покритие, както е посочено в известието за започване на преглед. Трети производител износител заяви интереса си шест седмици след крайния срок за отговори на формуляра за избор на извадката. Този производител износител получи статут на заинтересована страна, но бе счетен за неоказал съдействие, тъй като нито отговори на формуляра за избор на извадката, нито направи опит да отговори на въпросника за производители износители.
 (15)
 Поради това се счита, че производителите износители в Китай не са оказали съдействие.
 1.3.4. Въпросници и контролни посещения
 (16)
 Комисията изпрати въпросници на тримата включени в извадката производители от Съюза, на заявителя и на правителството на Китай (ПК). Отговори на въпросниците бяха получени от тримата производители от Съюза, включени в извадката, и от заявителя.
 (17)
 Комисията провери цялата информация, която сметна за необходима за определяне на вероятността от продължаване или повторно възникване на дъмпинга и на вредата, както и на интереса на Съюза. Бяха проведени контролни посещения на място на следните заинтересовани страни:
 а)
 производители от Съюза:
 —
 ArcelorMittal Belgium, Белгия,
 —
 Marcegaglia Carbon Steel Spa, Италия,
 —
 Tata Steel Maubeuge SA, Франция;
 б)
 сдружение на производители от Съюза:
 —
 EUROFER, Белгия.
 1.3.5. Процедура за определяне на нормалната стойност съгласно член 2, параграф 6а от основния регламент
 (18)
 С оглед на съществуването на достатъчно налични доказателства при започването на разследването, които показват наличието на значителни нарушения по смисъла на член 2, параграф 6а, буква б) от основния регламент, Комисията счете за целесъобразно да започне разследването на основание член 2, параграф 6а от основния регламент.
 (19)
 Съответно, с цел да събере необходимата информация за евентуалното прилагане на член 2, параграф 6а от основния регламент, в известието за започване на преглед Комисията прикани всички производители износители от разглежданата държава да предоставят информацията, поискана в приложение III към известието за започване на преглед относно суровините, използвани за производството на продукта, предмет на прегледа. Двамата производители износители, които представиха отговори на формуляра за избор на извадката, предоставиха и информацията, поискана в приложение III. Тъй като те не са производители на продукта, предмет на прегледа, се счита, че не са получени отговори, които са свързани с този продукт.
 (20)
 С цел да получи информацията, която смята за необходима за разследването относно твърденията за значителни нарушения по смисъла на член 2, параграф 6а, буква б) от основния регламент, Комисията изпрати въпросник и на ПК. Отговор от ПК не беше получен.
 (21)
 В известието за започване на преглед Комисията също така прикани всички заинтересовани страни да изложат становищата си, да представят информация и да осигурят доказателства по отношение на целесъобразността на прилагането на член 2, параграф 6а от основния регламент в срок от 37 дни от датата на публикуване на това известие в Официален вестник на Европейския съюз. Не бяха получени становища, информация или допълнителни доказателства в това отношение от страна на ПК или на производителите износители.
 (22)
 В известието за започване на преглед Комисията също така уточни, че с оглед на наличните доказателства може да се наложи да бъде